
RAPORT

       asupra proiectului de Lege privind aprobarea Ordonanţei de urgenţă a Guvernului nr.95/2007 pentru modificarea Legii nr.115/1999 privind responsabilitatea ministerială
              În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.95/2007 pentru modificarea Legii nr.115/1999 privind responsabilitatea ministerială, trimis cu adresa nr.PL.x.907 din  19 decembrie 2007,  înregistrat cu nr. 31/ 1396  din 20 decembrie 2007.
                    Senatul, în calitate de primă Cameră  sesizată, a adoptat proiectul de lege în condiţiile articolului 75 alineatul (2) teza a III-a din Constituţia României, republicată.
Potrivit prevederilor art. 75 din Constituţia României, republicată şi ale art. 92 alin. (9)  din Regulamentul Camerei Deputaţilor, republicat, Camera  Deputaţilor este  Cameră decizională. 
   Consiliul Legislativ  a avizat favorabil, cu observaţii şi propunerii iniţiativa legislativă, conform avizului nr.1359/04.10.2007.
    Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, în şedinţa din 5 februarie 2008,  cu avizul nr.26/ 2149 din 5 februarie 2008.

   Proiectul de lege  supus dezbaterii are ca obiect de reglementare  aprobarea Ordonanţei de urgenţă a Guvernului nr.95/2007 pentru modificarea Legii nr.115/1999 privind responsabilitatea ministerială.
   În conformitate cu prevederile art. 61 din Regulamentul Camerei Deputaţilor, membrii Comisiei  au examinat iniţiativa legislativă mai sus menţionată în  şedinţa din  4 martie 2008. La lucrările Comisiei a luat parte, în calitate de invitat, doamna Nicoleta Bosoc director  la Ministerul Justiţiei.
   Cu prilejul dezbaterilor membrii  Comisiei au constatat că,  potrivit Deciziei Curţii Constituţionale nr.1133 din 27 noiembrie 2007, art.16 din Legea nr.115/1999 privind responsabilitatea ministerială şi Ordonanţa de urgenţă a Guvernului nr.95/2007 pentru modificarea Legii nr.115/1999 sunt neconstituţionale.
    Din numărul total de 27 membri ai Comisiei juridice, de disciplină şi imunităţi au participat la şedinţă 16 deputaţi.
      În urma dezbaterii, membrii Comisiei au hotărât, cu majoritate  de voturi ( o abţinere), să propună plenului Camerei Deputaţilor respingerea proiectului de Lege privind aprobarea Ordonanţei de urgenţă a Guvernului nr.95/2007 pentru modificarea Legii nr.115/1999 privind responsabilitatea ministerială, cu amendamente admise, astfel cum sunt redate în Anexa la prezentul Raport. 
.              În raport de obiectul şi conţinutul său, iniţiativa legislativă  face parte din categoria legilor organice.
                                                VICEPREŞEDINTE,                                              SECRETAR,
                                                 Florin IORDACHE                                               George BĂEŞU
Consilier 
Dr. Corneliu Manda
ANEXA   la proiectul de Lege  privind aprobarea Ordonanţei de urgenţă a Guvernului nr.95/2007 pentru modificarea Legii nr.115/1999 privind responsabilitatea ministerială  

                                                            AMENDAMENTE ADMISE:

	Nr. crt.
	Text   Senat

	Text  propus   de Comisie           (autorul amendamentului)
	Motivare

	1.
	                  LEGE

privind  aprobarea Ordonanţei de urgenţă a Guvernului nr.95/2007 pentru modificarea  Legii nr.115/1999 privind responsabilitatea ministerială 


	                         LEGE

privind  respingerea  Ordonanţei de urgenţă a Guvernului nr.95/2007 pentru modificarea  Legii nr.115/1999 privind responsabilitatea ministerială 

Autor: Comisia  juridică.
	Ordonanţa de urgenţă a Guvernului nr.95/2007 a fost declarată neconstituţională prin Decizia Curţii Conatituţionale nr.1133/2007, publicată în Monitorul Oficial al României, Partea I, nr.851/12.12.2007.

	2.
	Articolul unic –  Se aprobă Ordonanţa de urgenţă a Guvernului nr.95/2007 pentru  modificarea  Legii  nr.115/1999 privind responsabilitatea  ministerială.


	Articolul unic –  Se respinge Ordonanţa de urgenţă a Guvernului nr.95/2007 pentru  modificarea  Legii  nr.115/1999 privind responsabilitatea ministerială, publicată în Monitorul Oficial al României, Partea I, nr.678 din 4 octombrie 2007.
     Autor: Comisia  juridică.
	    Idem

